《希鲁奉议四兄生日》
宋代·毕仲游

画工画青松，惨淡千年姿。辽鹤俛不啄，又有龟如綦。

丈人坐中间，白发衣帔𢂹。云是东方宿，来为寿者师。

再拜致此图，惟兄能似之。骨强老于松，心静灵于龟。

形健瘦于鹤，自与长年期。从来事丹灶，得道今已迟。

定应图上人，适照生之时。富贵虽常情，在兄奚足为。

王侯金满堂，不义乃滓泥。岂如食旧德，朝冠与朝衣。

况复源流远，后昆未可知。好看学行者，恐是麒麟儿。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。